C 101/42
HR
Službeni list Europske unije
17.3.2023.
(95)
Potpora dodijeljena na temelju odjeljaka od 2.1. do 2.3. prethodnih privremenih okvira za mjere državne potpore u kriznim situacijama i potpora dodijeljena na temelju istih odjeljaka ove Komunikacije zajedno ni u jednom trenutku ne smiju prekoračiti gornje granice potpore utvrđene u odgovarajućim odjeljcima ove Komunikacije.
Kad je riječ o odjeljku 2.4., potpora dodijeljena na temelju prethodnih privremenih okvira za mjere državne potpore u kriznim situacijama i potpora dodijeljena na temelju ove Komunikacije ne smiju prekoračiti gornje granice potpore utvrđene u ovoj Komunikaciji za isto prihvatljivo razdoblje.
Potpora dodijeljena na temelju odjeljaka 2.5. i 2.6. prethodnih privremenih okvira za mjere državne potpore u kriznim situacijama ne može se zbrajati s potporom dodijeljenom na temelju istih odjeljaka ove Komunikacije ako pokriva iste prihvatljive troškove.
(96)
U skladu s Obaviješću Komisije o utvrđivanju pravila koja se primjenjuju na ocjenu nezakonite državne potpore (166), Komisija primjenjuje ovu Komunikaciju na neprijavljenu potporu ako je potpora dodijeljena nakon 9. ožujka 2023.
(97)
U svim drugim slučajevima Komisija će primjenjivati pravila iz okvira koji je bio na snazi kad je potpora dodijeljena.
(98)
Komisija će sve odjeljke ove Komunikacije preispitati prije 31. prosinca 2023., uzimajući u obzir važne aspekte tržišnog natjecanja i gospodarske aspekte te međunarodne okolnosti.
Ako se pokaže da bi to bilo korisno, Komisija može dodatno objasniti svoj pristup određenim pitanjima.
(99)
Komisija u bliskoj suradnji s predmetnim državama članicama osigurava brzu ocjenu mjera obuhvaćenih ovom Komunikacijom nakon njihova jasnog i potpunog prijavljivanja.
Države članice trebale bi obavijestiti Komisiju o svojim namjerama i što je moguće prije i detaljnije prijaviti planove za uvođenje takvih mjera.
Komisija će državama članicama pružiti smjernice i pomoć u tom procesu.
(166) SL C 119, 22.5.2002., str.
22.